ಗುರುರಾಯರ ಪಾದೋದಕ

ರಾಜ ಬಲಿ ಚಕ್ರವರ್ತಿಯು, ವಾಮನನಿಗೆ ೩ ಕಾಲ್ನಡಿಗೆಯಷ್ಟು ಭೂಮಿ ಕೊಡುತ್ತೇನೆ ಎಂದು ಆಶ್ವಾಸನೆ ಕೊಟ್ಟನು. ಭಗವಾನ್ ವಾಮನನು ಕೂಡಲೇ ಬೃಹದಾಕಾರವಾಗಿ ಬೆಳೆದು, ವಿಷ್ಣುವಿನ ಅಲೌಕಿಕ ಅವತಾರವಾದ ತ್ರಿವಿಕ್ರಮನಾಗುತ್ತಾನೆ. ಶ್ರೀ ತ್ರಿವಿಕ್ರಮನು, ತನ್ನ ಮೊದಲ ಹೆಜ್ಜೆಯನ್ನು ಅಂತರಿಕ್ಷದ ವ್ಯಾಪ್ತಿಗೆ ತರಲು ಉದ್ದೇಶಿಸಿ, ತನ್ನ ಚರಣ ಕಮಲವನ್ನು ಮೇಲೆತ್ತಿದಾಗ, ಅದು ಬ್ರಹ್ಮ ಲೋಕವನ್ನು ದಾಟಿ, ಬ್ರಹ್ಮಾಂಡದ ತುದಿಗೆ ತಗುಲುತ್ತದೆ.

ಶ್ರೀ ತ್ರಿವಿಕ್ರಮನ ಹೆಬ್ಬೆರಲು, ಬ್ರಹ್ಮಾಂಡದ ಖರ್ಪರವನ್ನು ಭೇದಿಸಿದಾಗ, ಶುದ್ಧೋದಕವು ( ಅಪತತ್ವ -ಬ್ರಹ್ಮಾಂಡದ ಹೊರಗಿರುವ ಜಲ) ಬ್ರಹ್ಮಾಂಡದ ಒಳಗೆ ಧಾವಿಸುತ್ತದೆ.

ಧಾವಿಸಿ ಬರುತ್ತಿರುವ ಈ ಜಲವು, ಶ್ರೀ ತ್ರಿವಿಕ್ರಮನ ಪಾದವನ್ನು ವರಸುತ್ತ( ತೊಳೆದು), ನದಿಯ ತರಹ ಹರಿದು ಬ್ರಹ್ಮಾಂಡದ ವಿವಿಧ ಲೋಕವನ್ನು ಸ್ಪರ್ಶಿಸುತ್ತದೆ. ಕಾಲಾ ನಂತರದಲ್ಲಿ, ಇದು "ಗಂಗೆ" ಎನ್ನಿಸಿತು.

ಈ ನದಿಯು ಭಗವಾನ್ ವಿಷ್ಣುವಿನ ಪಾದದಿಂದ ಆವಿರ್ಭವಿಸಿದ ಕಾರಣ, ವಿಷ್ಣು ಪಾದೊದಕವಾಗಿ ನಮಗೆ ಅತ್ಯಂತ ಪವಿತ್ರ ಹಾಗು ಪಾವನವೆನಿಸಿದೆ.

ಇತರ ನದಿಗಳು ಹಲವು ಕಾರಣಗಳಿಗಾಗಿ ಪವಿತ್ರವೇ ಸರಿ. ಇವುಗಳಲ್ಲಿ ಸ್ನಾನ ಮಾಡಿದ ಮಾನವ ಪರಿಶುದ್ಧನೆನಿಸುತ್ತಾನೆ. ಇಂತಹ ನದಿಗಳ ಸ್ಮರಣೆ ಹಾಗು ಸ್ನಾನ, ಸ್ಪರ್ಶದಿಂದ ಮಾನವನು ಪರಿಶುದ್ಧನಾಗಿ ಆತನ ಪಾಪಗಳೆಲ್ಲವೂ ದೂರವಾಗುವುತ್ತವೆ.

ಈ ರೀತಿಯಾಗಿ ಪರ್ವಕಾಲಗಳಲ್ಲಿ ಮಾಡಿದ ಸ್ಮರಣೆ ಹಾಗು ಸ್ನಾನ, ಸ್ಪರ್ಶವು ಬಹು ಪುಣ್ಯಕರ. ಪ್ರತಿನಿತ್ಯದ ತ್ರಿಕಾಲ ಸ್ನಾನದಿಂದ ದೊರಕುವ ಪುಣ್ಯಕ್ಕೆ ಸರಿಸಾಟಿಯೇ ಇಲ್ಲ.

೨. ವೇದ ಬ್ರಾಹ್ಮಣರ ಪಾದಗಳನ್ನು ತೊಳೆದ ಜಲದ ಸೇವನೆಯು, ನದಿಗಳಲ್ಲಿ ಮಾಡುವ ತ್ರಿಕಾಲ ಸ್ನಾನಕಿಂತ ಅತ್ಯಂತ ಶ್ರೇಷ್ಠವೆನುಸುತ್ತದೆ.

೩. ಗಂಗೆಯ ಉದ್ಭವನಾದ ಭಗವಾನ್ ಶ್ರೀ ಕೃಷ್ಣನು, ಮಹಾಭಾರತದ ರಾಜಸೂಯ ಯಜ್ಞ್ಯದಲ್ಲಿ, ಬ್ರಾಹ್ಮಣರ ಪಾದವನ್ನು ತೊಳೆದು ತನ್ನ ತಲೆಯ ಮೇಲೆ ಸಿಂಪಡಿಕೊಂಡ ದೃಷ್ಟಾಂತವಿದೆ. ಈ ರೀತಿಯಾಗಿ ಶ್ರೀ ಕೃಷ್ಣನು ಬ್ರಾಹ್ಮಣ ಪಾದೊದಕದ ಮಹತ್ವವನ್ನು ತಿಳಿಸುತ್ತಾನೆ.

೪. ಭಾಗವತದಲ್ಲಿ "ತೀರ್ಥೆ ಕುರ್ವಂತಿ ತೀರ್ಥಾನಿ ಸ್ವಾತ್ಮಸ್ಥೆನ ಗದಾಬ್ರುಥ" ಎಂಬ ವಾಕ್ಯದ ತಾತ್ಪರ್ಯವು ಹೀಗಿದೆ

ಶ್ರೀ ಹರಿಯ ನಿರಂತರ ಧ್ಯಾನದಲ್ಲಿರುವ ಬ್ರಾಹ್ಮಣನ ಸ್ಪರ್ಶದಿಂದ ಗಂಗೆ ಹಾಗು ಅನ್ಯ ತೀರ್ಥ ನದಿಗಳು ಕೂಡ ಶುದ್ಧ ವಾಗುತ್ತವೆ.

೫. ರಾಯರ ಬೃಂದಾವನದಲ್ಲಿ ಎಲ್ಲ ದೇವತೆಗಳ( ಬ್ರಹ್ಮರಿಂದ ಅಗ್ನಿಯವರೆಗೆ) ಸಾನಿಧ್ಯವಿದೆ.

ಬೃಂದಾವನದಲ್ಲಿ ೭೦೦ ಸಾಲಿಗ್ರಾಮ ಹಾಗು ನದಿ ಅಭಿಮಾನಿ ದೇವತೆಗಳ ಉಪಸ್ಥಿತಿಯೂ ಇದೆ.

ಈ ಕಾರಣಗಳಿಂದ, ಅಭಿಷೇಕ ಮಾಡಿದ ಜಲವು, ಎಲ್ಲ ನದಿಗಳ ಸ್ಪರ್ಶದ ನಂತರ, ತನ್ನನ್ನು ಸಮಗ್ರ ನದಿಗಳ ಸಮಾನವಾಗಿ ಮಾಡಿಕೊಳ್ಳುತ್ತದೆ. ಈ ಅಭಿಷೇಕದ ಜಲವು, ಕೆಳಗೆ ಹರಿಯುತ್ತಾ, ಹಯಗ್ರೀವ ಹಾಗು ಇತರ ದೇವತೆಗಳ ಪಾದ ಸ್ಪರ್ಶದಿಂದ ಅತ್ಯಂತ ಪವಿತ್ರವಾಗುತ್ತದೆ. ಬಳಿಕ, ನಿರಂತರವಾಗಿ ಶ್ರೀ ಮೂಲ ರಾಮನ ಸ್ಮರಣೆಯಲ್ಲಿರುವ ಶ್ರೀ ರಾಘವೇಂದ್ರ ಸ್ವಾಮಿಗಳ ಪಾದ ಸ್ಪರ್ಶದಿಂದ ಈ ಅಭಿಷೇಕದ ಜಲವು ಅತ್ಯಂತ ಪವಿತ್ರ ಎನ್ನಿಸಿಕೊಳ್ಳುತ್ತದೆ.

[ ಈ ಕಾರಣದಿಂದ ರಾಯರಿಗೆ ರಾಘವೇಂದ್ರ ತೀರ್ಥರು (ಯಾರು ತೀರ್ಥವನ್ನು ಪವಿತ್ರಗೊಳಿಸುತ್ತಾರೆ, ಸ್ವಯಂ ತೀರ್ಥರು) ಎಂದು ಹೇಳುತ್ತೇವೆ]

ಹೀಗೆ, ರಾಯರ ಪಾದೊದಕವು ಅನಂತ ಕೋಟಿ ಪುಣ್ಯ ಪ್ರದಾಯಕವು ಹಾಗು ಗಂಗೆ ಮುಂತಾದ ಅನ್ಯ ನದಿಗಳಲ್ಲಿ ಮಾಡುವ ದಿನ ನಿತ್ಯ ತ್ರಿಕಾಲ ಸ್ನಾನ ಸಂಧ್ಯದಿಂದ ಬರುವ ಪುಣ್ಯಕಿಂತ ಅಂತ್ಯಂತ ಹೆಚ್ಚು ಎಂದು ಭಾಗವತ ವಚನದಿಂದ ನಿರ್ಣಾಯಕವಾಗಿದೆ.

ತಪಗಳಲ್ಲಿ(ಕಷ್ಟ) ೩ ವಿಧಗಳಿವೆ:

೧. ಆಧ್ಯಾತ್ಮಿಕ ತಪ : ದೇಹದ ಒಳಗಾಗುವ ರೋಗ ಅಥವಾ ಸಂಕಟಗಳು.

೨. ಆಧಿಬೌತಿಕ ತಪ : ದೇಹಕ್ಕಾಗುವ(ಹೊರ) ಸಂಕಟಗಳು

೩. ಆಧಿದೈವಿಕ ತಪ : ದೈವ ನಿರ್ಮಿತ ಸಂಕಟಗಳು.

ಈ ತಪಗಳಲ್ಲಿ ೨ ವಿಂಗದನೆಗಳಿವೆ :

೧. ಪರೋಪಕಾರಿ ತಪ ಹಾಗು

೨. ಅನಿಷ್ಟಕಾರಿ / ಕೆಡಕು ಮಾಡುವ ತಪಗಳು.

ಪರೋಪಕಾರಿ ತಪ :

೧. ಆಧ್ಯಾತ್ಮಿಕ ತಪ : ಉಪವಾಸ(ಏಕಾದಶಿ) ಮುಂತಾದವರುಗಳಿಂದ ಆಗುವ ಕಷ್ಟಗಳು.

೨. ಆಧಿಬೌತಿಕ ತಪ : ಪಂಚಾಗ್ನಿ ತಪಸ್ಯ ಮುಂತಾದವರುಗಳಿಂದ ಆಗುವ ಕಷ್ಟಗಳು.

೩. ಆಧಿದೈವಿಕ ತಪ : ದೇವತೆಗಳು ರಂತಿದೇವ್, ಹರಿಸ್ಚಂದ್ರರಿಗೆ ಕೊಟ್ಟ ಕಷ್ಟಗಳು.

ಅನಿಷ್ಟಕಾರಿ ತಪ :

೧. ಆಧ್ಯಾತ್ಮಿಕ ತಪ : ದೇಹಕ್ಕೆ ಬರುವ ರೋಗ ರುಜಿನಗಳು.

೨. ಆಧಿಬೌತಿಕ ತಪ : ನಾಯಿ ಕಡಿತ, ಅಫಘಾತ ಮುಂತಾದವರುಗಳಿಂದ ಆಗುವ ಕಷ್ಟಗಳು.

೩. ಆಧಿದೈವಿಕ ತಪ : ಅತಿಯಾದ ಮಳೆ, ಗಾಳಿ, ಭೂಕಂಪ ಮುಂತಾದವರುಗಳಿಂದ ಆಗುವ ಕಷ್ಟಗಳು.

ಪರೋಪಕಾರಿ ತಪದಿಂದ, ಮನಸ್ಸು ಪವಿತ್ರಗೊಂಡು, ಅಂತಿಮವಾಗಿ ಮೋಕ್ಷವು ಸಿಗುತ್ತದೆ.

ಪರೋಪಕಾರಿ ತಪವು - ಉತ್ತಮತಾಪತ್ರಯ ತಪವಾಗಿಯು, ಅನಿಷ್ಟಕಾರಿ ತಪವು ದುಷ್ಟತಾಪತ್ರಯ ತಪವಾಗಿಯು ಇರುತ್ತದೆ.

ಭಕ್ತರ ದುಷ್ಟತಾಪತ್ರಯವು, ರಾಯರ ಪಾದೊದಕದ ಸೇವೆನೆಯಿಂದ( ಸಿಂಪಡನೆ / ಕುಡಿದು) ದೂರವಾಗುವುದು.

ವನ್ಧ್ಯರ ( ಮಕ್ಕಳಿಲ್ಲದ ಹೆಂಗಸರು) ಮುಂತಾದ ಬಗೆಗಳಿವೆ -

- ವಿಳಂಬವಾಗಿ ಬಸಿರಾಗುವುದು.

- ಅಡಿಗಡಿಗೆ ಗರ್ಭಪಾತವಾಗುವುದು.

- ಅಡಿಗಡಿಗೆ ಮೃತಜಾತ ಶಿಶುವಿನ ಜನಮವಾಗುವುದು.

- ಒಂದು ಮಗುವಾದ ನಂತರ ಬಸಿರಾಗದಿರುವುದು.

- ವಿಳಂಬವಾಗಿ ಜೀವನದ ಅಂತಿಮದಲ್ಲಿ ಮಕ್ಕಳಾಗುವುದು.

- ಹಿಂದಿನ ಜನ್ಮದ, ಜನ್ಮಾಂತರದ ಪಾಪವನ್ನು ಪ್ರಾಯಶ್ಚಿತ್ತದ (ಉದಾ : ಹರಿವಂಶ ಪುರಾಣದ ಶ್ರವಣ ಮುಂತಾದುವು) ಬಳಿಕ ದೂರಮಾಡಿದ ನಂತರ ಮಕ್ಕಳಾಗುವುದು.

- ಪ್ರಾಯಶ್ಚಿತ್ತ ( ವ್ರತ, ನಿಯಮ, ಉಪವಾಸ, ಜಪ, ಹೋಮ ಮುಂತಾದುವು) ಹಾಗು ಔಷಧದ(ಆಯುರ್ವೇದ) ಬಳಿಕ ಮಕ್ಕಳಾಗುವುದು.

ಇನ್ನು ಕೆಲವರಿಗೆ ಮೇಲೆ ಹೇಳಿದ ರೀತಿಯಲ್ಲೂ ಮಕ್ಕಲಾಗದ್ದಿದ್ದರೆ,ಅಂತವರು ಮಹಾವನ್ಧ್ಯರು.

ಇಂತಹ ಮಹಾವನ್ಧ್ಯರು ಕೂಡ, ದಿನ ನಿತ್ಯವೂ ಭಕ್ತಿಯಿಂದ, ರಾಘವೇಂದ್ರ ಪಾದೊದಕದ ಸೇವನೆಯಿಂದ

ಸುಪುತ್ರರನ್ನು ( ಉತ್ತಮ ಪುತ್ರ - ಮಹಾವನ್ಧ್ಯಾ ಸುಪುತ್ರಪ್ರದೋ) ಪಡೆಯುತ್ತಾರೆ.

ಕೆಲವರು ಹಿಂದಿನ ಜನ್ಮದ ಪಾಪದಿಂದ ಅಂಗವಿಕಲನಾಗಿರುತ್ತಾನೆ, ಇನ್ನು ಕೆಲವರು ಈ ಜನ್ಮದಲ್ಲೇ ಮಾಡಿದ ಪಾಪದಿಂದ ಅಂಗವಿಕಲನಾಗಿರುತ್ತಾನೆ. ಯಾರಾದರು ಭಕ್ತಿಯಿಂದ ದಿನ ನಿತ್ಯವು ರಾಯರ ಪಾದೊದಕದ ಸೇವನೆ ಮಾಡಿದರೆ, ಪಾಪವು ನಾಶವಾಗಿ, ತನ್ನ ಅಂಗವನ್ನು ಪುನಃ ಪಡೆಯುತ್ತಾನೆ.

ಯಾರಿಗಾದರು ದೇಹದ ನ್ಯುನತೆ, ತೊದಲಿಕೆ ಮುಂತಾದವು ಇದ್ದಲ್ಲಿ, ರಾಯರ ನಿತ್ಯ ಪಾದೋದಕದ ಸೇವೆನೆಯಿಂದ, ದೇಹವು ಶಕ್ತಿಯುತವಾಗಿ ಎಲ್ಲ ದೋಷವು ದೂರವಾಗುವುವು.

ತಾಪತ್ರಯ, ಗ್ರಹಗಳು (ಶನಿ, ಮಂಗಳ, ರಾಹು, ಕೇತು, ಸೂರ್ಯ ಮುಂತಾದುವು) ಕೆಟ್ಟ ಸ್ಥಾನದಲ್ಲಿ [ಅಸ್ತಂಗತ, ನೀಚ, ಖಳ, ಕೋಪ, ವಿಕಲ, ದೀನ ಅವಸ್ಥೆ] ಇದ್ದಲ್ಲಿ, ಬ್ರಹ್ಮಹತ್ಯ ಅಭಿಚಾರದಿಂದ ಅಥವಾ ಮಹಾಪಾತಕ ಪಾಪವು ಅಂಟಿಕೊಂಡಿದ್ದಲ್ಲಿ(ಗ್ರಹಮಹಪಾಪಾಪಹಸ್ತಂ ಶ್ರಯೇ), ಇವೆಲ್ಲವೂ ಶ್ರೀ ಗುರು ರಾಘವೇಂದ್ರ ಪಾದೊದಕದಿಂದ ಸಂಪೂರ್ಣವಾಗಿ ದೂರವಾಗುವುದು.

ಶ್ರೀ ಕೃಷ್ಣಾರ್ಪಣಮಸ್ತು